ประกาศของคณะปฏิวัติ ฉบับที่ 238
ประกาศวันที่ 1972-11-07

content: ประกาศของคณะปฏิวัติ ฉบับที่ ๒๓๘
content: โดยที่คณะปฏิวัติพิจารณาเห็นว่า เทศบาลเมืองตาก จังหวัดตาก ได้ตกลงแลกเปลี่ยนที่ดินซึ่งเป็นสาธารณสมบัติของแผ่นดิน ในท้องที่ตำบลหนองหลวง อำเภอเมืองตาก จังหวัดตาก เนื้อที่ ๔๙/๑๐ ตารางวา กับที่ดินของจอมพล ถนอม กิตติขจร เนื้อที่ ๕๖/๑๐ ตารางวา ซึ่งตั้งอยู่บริเวณใกล้เคียงกัน
content: เพื่อให้เป็นแนวเดียวกับทางซึ่งเทศบาลเมืองตากกำลังจัดทำขึ้นใหม่ โดยผ่านถนนตากสินลงไปบรรจบถนนที่ถมทรายริมแม่น้ำปิง แต่เนื่องจากเป็นการแลกเปลี่ยนที่ดินอันเป็นสาธารณสมบัติของแผ่นดินกับที่ดินของเอกชน จึงจำเป็นต้องตรากฎหมายเพื่อโอนกรรมสิทธิ์ในที่ดินซึ่งเป็นสาธารณสมบัติของแผ่นดินดังกล่าว
content: หัวหน้าคณะปฏิวัติจึงมีคำสั่งดังต่อไปนี้
sectionNo: 1
content: ข้อ ๑ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลหนองหลวง อำเภอเมืองตาก จังหวัดตาก เนื้อที่ ๔๙/๑๐ ตารางวา ภายในแนวเขตตามแผนที่ท้ายประกาศของคณะปฏิวัติฉบับนี้ ให้แก่จอมพล ถนอม กิตติขจร
sectionNo: 2
content: ข้อ ๒ ให้รัฐมนตรีว่าการกระทรวงมหาดไทยรักษาการตามประกาศของคณะปฏิวัติฉบับนี้
sectionNo: 3
content: ข้อ ๓ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
content: ประกาศ ณ วันที่ ๓๑ ตุลาคม พุทธศักราช ๒๕๑๕ จอมพล ถ. กิตติขจร หัวหน้าคณะปฏิวัติ
sectionName: แผนที่ท้ายประกาศฯ